วัลต์เตริ โบตตัส

**วัลต์เตริ วิกโตร์ โบตตัส** (, ; เกิด 28 สิงหาคม ค.ศ. 1989) เป็นนักแข่งรถชาวฟินแลนด์ ปัจจุบันแข่งรถในการแข่งขันฟอร์มูลาวันให้แก่คาดิลแลค โบตตัสเป็นรองแชมป์โลกฟอร์มูลาวันประเภทนักขับสองสมัยในฤดูกาล  และ  กับเมอร์เซเดส และชนะการแข่งขันกรังด์ปรีซ์  รายการตลอด 13 ฤดูกาลแข่งขัน

โบตตัสเกิดและเติบโตที่เมืองนัสโตลา เขาเริ่มแข่งรถคาร์ตเมื่ออายุหกขวบ ก่อนจะศึกษาวิศวกรรมยานยนต์ในระดับอาชีวศึกษา และเข้ารับราชการทหารจนครบกำหนด โบตตัสเลื่อนขึ้นสู่รายการฟอร์มูลาเยาวชนใน ค.ศ. 2007 เขาชนะการแข่งขันรายการแรกที่ฟอร์มูลาเรอโนเอ็นอีซี ฤดูกาล 2008 และชนะรายการฟอร์มูลาเรอโนยูโรคัปด้วยคะแนนสามแต้มนำหน้าผู้ได้อันดับรองชนะเลิศอย่างแดเนียล ริกคาร์โด ซึ่งทั้งสองรายการเขาลงแข่งให้แก่โมโตพาร์ก เขายังชนะการแข่งขันมาสเตอส์ออฟฟอร์มูลาทรีติดต่อกันในฤดูกาล 2009 และ 2010 กับอาแอร์เต ก่อนที่เขาจะชนะรายการจีพีทรีซีรีส์ ฤดูกาล 2011 โบตตัสเซ็นสัญญาเข้าแข่งขันฟอร์มูลาวันกับวิลเลียมส์ในฤดูกาล  และได้จับคู่กับปัสตอร์ มัลโดนาโด หลังจากเป็นนักขับทดสอบของทีมมาก่อนหน้านั้นสองฤดูกาล โดยเขาเข้าร่วมการแข่งขันออสเตรเลียนกรังด์ปรีซ์เป็นรายการแรก เขาจบฤดูกาล  ด้วยอันดับที่สี่ในการแข่งขันชิงแชมป์โลกประเภทนักขับ และได้อันดับบนโพเดียมครั้งแรกในการแข่งขันออสเตรียนกรังด์ปรีซ์ โบตตัสขึ้นโพเดียมกับวิลเลียมส์ด้วยกันทั้งสิ้นเก้าครั้งตลอดสี่ฤดูกาลแข่งขัน

โบตตัสเซ็นสัญญากับเมอร์เซเดสในฤดูกาล  เพื่อมาแทนที่นีโค ร็อสแบร์ค ซึ่งอําลาวงการไป โดยได้จับคู่กับลูวิส แฮมิลตัน เขาได้ตำแหน่งโพลครั้งแรกที่บาห์เรนและชนะการแข่งขันกรังด์ปรีซ์รายการแรกที่รัสเซีย ตามมาด้วยชัยชนะที่ออสเตรียและอาบูดาบี ส่งผลให้เขาได้อันดับที่สามในการแข่งขันชิงแชมป์โลกประเภทนักขับ เขาไม่ชนะการแข่งขันใดเลยในฤดูกาล  ก่อนที่จะได้รับตำแหน่งรองชนะเลิศในการแข่งขันชิงแชมป์โลกของฤดูกาล  และ  โดยเป็นรองเพียงแฮมิลตัน เขาได้รับชัยชนะครั้งสุดท้ายกับเมอร์เซเดสในการแข่งขันเตอร์กิชกรังด์ปรีซ์ในฤดูกาล  และออกจากทีมหลังสิ้นสุดฤดูกาล โดยเขามีส่วนร่วมให้ทีมได้ตำแหน่งแชมป์โลกประเภทผู้ผลิตติดต่อกันห้าฤดูกาล เขาเข้าร่วมอัลฟาโรเมโอในฤดูกาล  และรักษาที่นั่งต่อได้ในฤดูกาล  เขาไม่ได้คะแนนชิงแชมป์โลกเลยในฤดูกาล  กับทีมที่ปรับภาพลักษณ์ใหม่เป็นเซาเบอร์ โบตตัสกลับมายังเมอร์เซเดสอีกครั้งในฐานะนักขับสำรองประจำฤดูกาล  และเข้าร่วมการแข่งขันเป็นนักแข่งหลักอีกครั้งกับคาดิลแลคในฤดูกาล 

โบตตัสมีผลงานเป็นชัยชนะในการแข่งขันกรังด์ปรีซ์  ครั้ง ตำแหน่งโพล  ครั้ง รอบเร็วที่สุด  ครั้ง และอันดับบนโพเดียม  ครั้งในการแข่งขันฟอร์มูลาวัน เขาครองสถิตินักขับที่มีคะแนนมากที่สุดโดยไม่ได้รับตำแหน่งแชมป์โลกประเภทนักขับ ( คะแนน)

## รางวัลและการเชิดชูเกียรติ
### ฟอร์มูลาวัน
* รองแชมป์โลกฟอร์มูลาวันประเภทนักขับ: , 
* ดีเอชแอล ฟาสเทสต์แล็ปอะวอร์ด: 2018
* ถ้วยรางวัลโลเรนโซ บันดีนี: 2018

### รางวัลอื่น ๆ
* สกายสปอตส์อะวอร์ด นักขับที่มีพัฒนาการดีเด่น: 2014
* กอนฟาร์ตีจานาโตโมโตรี นักขับยอดเยี่ยมแห่งปี: 2017
* สหพันธ์กีฬาท้าความเร็วฟินแลนด์ นักขับยอดเยี่ยมแห่งปี: 2019

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;ฤดูกาลกำลังดำเนินอยู่ 

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวฟินแลนด์
หมวดหมู่:นักแข่งรถสูตรหนึ่งชาวฟินแลนด์